jkorsvik/nowiki_second_scrape_merged huggingface dataset:
Frode Rinnan

Frode Rinnan (født 12. desember 1905, død 15. februar 1997) var en norsk arkitekt. Han regulerte og tegnet store deler av Oslos drabantbyer, universitetsanlegget på Blindern, Holmenkollbakken, Bislett stadion, Jordal Amfi, Frognerbadet og Njårdhallen i Oslo. Rinnan var en sentral person i en liten gruppe arkitekter som planla vesentlige deler av boligbyggingen etter krigen samt gjenoppbyggingen av byer ødelagt under krigen.Han er også kjent som forfatter av studentsangen Studentersang, også kjent som Nu klinger igjennom den gamle stad, fra UKErevyen Cassa Rossa i 1929.
Rinnan har fått oppkalt en vei etter seg på Strinda i Trondheim. I 1995 mottok han St. Hallvard-medaljen fra Oslo by.


== Bakgrunn ==
Rinnan vokste opp i et typisk arbeiderklassemiljø i Trondheim, og tok realartium i 1925. Han avla arkitekteksamen ved det daværende NTH i 1930. Som arbeidsløs nyutdannet arkitekt var Rinnan engasjert i Trøndelag Kringkaster. Her oppdaget han Otto Nielsen i en russerevy og engasjerte søskenparet Gerd og Otto til radioen.Han deltok aktivt i både faglig og politisk virksomhet, blant annet som medlem av Oslo bystyre for Arbeiderpartiet. Før krigen var han aktiv i Socialistiske arkitekters forening. Under andre verdenskrig var han først internert på Grini, deretter i Sachsenhausen. På Grini var han byggeleder og arkitekt for fangenes brakker, og han ble kjent med Einar Gerhardsen og andre senere samarbeidspartnere. Han er ikke i slekt med Henry Rinnan.


== Virke ==
Rinnan flyttet til Oslo og satte etter hvert sitt preg på byen. Han drev egen arkitektpraksis fra 1936 til 1982, og han var arkitekt for Oslo Idrettsvesen fra 1936 til 1965. Han fikk hovedansvaret for alle større utbygginger til de olympiske vinterleker i Oslo i 1952, deriblant Holmenkollbakken (revet i 2008), gamle Bislett stadion (revet i 2004) og Jordal Amfi (revet i 2017). Han tegnet også Frognerbadet og Njårdhallen. Han ble i årene etter andre verdenskrig en talsmann for den såkalte sosiale boligbyggingen, og satte disse idéene ut i livet gjennom det første drabantbyprosjektet på Lambertseter, som var tidlig ute i Norden med disse prinsippene til grunn. Han har også bidratt til senere drabantbyutbygginger, blant annet på Teisen mellom 1950 og 1955, og Tveita mellom 1963 og 1969, hvor han blant annet stod for Trosterud skole sammen med Olav Tveten.


== Litteratur ==
Spjudvik, Marit; Å bygge et sosialdemokrati, Frode Rinnan og utbyggingen av drabantbyen Lambertseter, Hovedoppgave ved Universitetet i Oslo 2007
Sekne, Ivar (2015). Han forandret Oslo: Frode Rinnan - arkitekt og byplanlegger. Oslo, Gaidaros. ISBN 978-82-8077-163-6


== Referanser ==


== Eksterne lenker ==
Biografi på Trondheim kommunes sider
Enderim

Enderim i dikt er når slutten av en verselinje rimer med slutten av en annen verselinje.

Jeg elsker deg,
Du elsker meg.
Men du er der,
og jeg er her...Her er det "deg" og "meg" og "der" og "her" som rimer på hverandre.
Tibia

Tibia er også et videospill.Tibia eller skinnebenet er den kraftigste av de to knoklene i leggen. Den andre knokkelen i leggen, som ligger langs utsiden av leggen, er fibula (leggbenet). Den øvre enden av tibia utgjør hele nedre leddflate i kneleddet. Den øvre leddflaten i kneleddet er lårbenet, femur. Foran på innsiden av hele lengden av leggen kan vi kjenne tibia som en flate med ben under huden, også kalt skinneleggen. Den nederste enden av tibia er knoken på innsiden av ankelleddet (mediale malleol). Ankelleddet er et sylinderformet hengselledd med fotrotsbenet talus. Tibia er et hult ben som inneholder benmarg.
Hos leddyr (insekter, edderkoppdyr, mangefotinger og krepsdyr) betegner tibia det andre lange segmentet i et ben, "leggen" som ligger mellom den lange femur og den vanligvis fler-leddete tarsus.
Nåkkves vei (Oslo)

Nåkkves vei (1-11) ligger på Tveita i Oslo, ved Hellerud videregående skole og Tveitasenteret.
Navnet på veien kommer fra Kristin Lavransdatter, som de fleste veiene i dette området. Nåkkve var den første sønnen til Kristin Lavransdatter og Erlend.
Veien har bare nummer fra 1 til 11, og bruker bare numrene med oddetall. Veien har tre store blokker i sentrum, som er blant de største i Oslo. De er på 13 etasjer, og hver av dem har 273 leiligheter. De ble oppført mellom 1967 og 1969.


== Se også ==
Liste over Oslos gater


== Referanser ==


== Litteratur ==
Knut Are Tvedt, red. (2010). «Nåkkves vei». Oslo byleksikon (5. utg.). Oslo: Kunnskapsforlaget. s. 407. ISBN 978-82-573-1760-7. 


== Eksterne lenker ==
Tveita Borettslag
Murbyen Oslo
Francisco Fonseca

José Francisco «Kikin» Fonseca Gúzman (født 2. oktober 1979 i León i Guanajuato) er en meksikansk fotballspiller. Han spiller for den meksikanske klubben Atlante.
Fonseca spilte for Mexicos landslag under VM i fotball 2006, og scoret et mål i gruppespillkampen mot Portugal.


== Referanser ==


== Eksterne lenker ==
(en) Francisco Fonseca – FIFA 
(en) Francisco Fonseca – Transfermarkt 
(en) Francisco Fonseca – national-football-teams.com 
(en) Francisco Fonseca – Soccerway 
(en) Francisco Fonseca – Fora De Jogo 
(en) Francisco Fonseca – FBref
So Far, So Good… So What!

So Far, So Good... So What! er Megadeths tredje studioalbum. Mustaine ga gitarist Chris Poland og trommeslager Gar Samuelson sparken og hyret  Jeff Young and Chuck Behler i deres sted. Albumet oppnådde 28.-plass på salgslistene i USA og solgte til platina, til tross for svakere kritisk mottakelse. Teksten på Sex Pistols-coveren «Anarchy in the U.K.» er endret. Produksjonsarbeidet av albumet ble påbegynt av Paul Lani, men Mustaine ga ham sparken og overlot miksingen til Michael Wagener. Mustaine var i ettertid misfornøyd også med Wageners innsats.


== Sporliste ==
«Into the Lungs of Hell» (3:29)
«Set the World Afire» (5:48)
«Anarchy in the U.K.» (Sex Pistols-cover) (3:00)
«Mary Jane» (4:25)
«502» (3:28)
«In My Darkest Hour» (6:16)
«Liar» (3:20)
«Hook In Mouth» (4:40)
Bonusspor på Remixed & Remastered-utgivelsen fra 2004
«Into the Lungs of Hell (Paul Lani Mix)» (3:31)
«Set the World Afire (Paul Lani Mix)» (5:52)
«Mary Jane (Paul Lani Mix)» (4:08)
«In My Darkest Hour (Paul Lani Mix)» (6:11)


== Personell ==
Dave Mustaine – Gitar, vokal
David Ellefson – Bass
Jeff Young – Gitar
Chuck Behler – Trommer


== Referanser ==


== Eksterne lenker ==
(en) So Far, So Good… So What! på Discogs 
(en) So Far, So Good… So What! på MusicBrainz 
(en) So Far, So Good… So What! på Spotify 
(en) So Far, So Good… So What! på AllMusic
Mikael Nilsson (1978)

Mikael «Micke» Nilsson (født 24. juni 1978 i Ovesholm) er en svensk fotballspiller. Han spiller i forsvaret og på midtbanen for den greske toppklubben Panathinaikos. Tidligere har han bl.a. spilt for Southampton, hvor han tilbrakte sesongen 2004/2005. Hans fremtid lige nu ligger hos den danske fodboldklub Brøndby IF, som han underskrev en kontrakt på i april måned.
Nilsson har spilt på det svenske landslaget siden 2002, da han scoret to mål i debutkampen mot Tsjekkia.


== Klubber ==
Ovesholms IF (-1998)
Åhus Horna BK (1999)
Halmstads BK (2000–2004)
Southampton FC (2004–2005)
Panathinaikos (2005–2009))
Brøndby IF (2009–)


== Eksterne lenker ==
(en) Mikael Nilsson – FIFA 
(en) Mikael Nilsson – UEFA 
(en) Mikael Nilsson – Transfermarkt 
(en) Mikael Nilsson – national-football-teams.com 
(en) Mikael Nilsson – WorldFootball.net 
(en) Mikael Nilsson – FootballDatabase.eu 
(en) Mikael Nilsson – FBref
Eli F. Heckscher

Eli Filip Heckscher (1879–1952) var en svensk økonomihistoriker. Heckschers største bidrag var innen internasjonal handelsteori, men fremfor alt hans bokverk om merkantilismen ble startpunkt for vitenskapelig forskning på handelspolitikken på 1600-tallet og 1700-tallet. Boka om merkantilismen kom i svensk utgave i 1931, tysk i 1932 og engelsk utgave i 1934.
Heckscher ble utnevnt til æresdoktor ved Københavns Universitet i 1929 og ved Universitetet i Oslo i 1951.


== Referanser ==


== Litteratur ==
Eli F. Heckscher: Merkantilisment: Ett led i den ekonomiska politikens historia Verket som grunnla vitenskapelig forskning på merkantilismen som fenomen. Enhver drøftelse av merkantilismen tar teoriene lansert her som utgangspunkt for videre analyse. Stochholm 1931. Engelsk utgave Mercantilism George Allen & Unwin 1955
Lars Magnusson: Merkantilism: ett ekonomiskt tänkande formuleras Økonomiskidéhistorie som drøfter kildene til hvordan merkantilismen oppsto, de klassiske tekstene innen merkantilismen og redgjør for forskning på merkantilismen i tiden etter Heckschers verk. 1999 ISBN 91-7150-764-7. Finnes også i engelsk utgave Mercantilism: the shaping of an economic language ISBN 0-415-07258-1
Rust in Peace

Rust in Peace er Megadeths fjerde studioalbum, og det første med de velrennomerte musikerne Marty Friedman på gitar og Nick Menza på «lead drums» (iflg. omslaget).


== Sporliste ==
«Holy Wars... The Punishment Due» (6:36)
«Hangar 18» (5:14)
«Take No Prisoners» (3:28)
«Five Magics» (5:24)
«Poison Was the Cure» (2:58)
«Lucretia» (3:58)
«Tornado of Souls» (5:22)
«Dawn Patrol» (1:50)
«Rust in Peace... Polaris» (5:36)
Bonusspor på Remixed & Remastered-utgivelsen fra 2004
«My Creation» (1:36)
«Rust in Peace... Polaris» (demo) (5:25)
«Holy Wars... The Punishment Due» (demo) (6:16)
«Take No Prisoners» (demo) (3:23)


== Personell ==
Dave Mustaine – Gitar, vokal
David Ellefson – Bass
Marty Friedman – Gitar
Nick Menza – Trommer


== Referanser ==


== Eksterne lenker ==
(en) Rust in Peace på Discogs 
(en) Rust in Peace på MusicBrainz 
(en) Rust in Peace på Spotify 
(en) Rust in Peace på AllMusic
Countdown to Extinction

Countdown to Extinction er Megadeths femte studioalbum. Dave Mustaine hadde lenge vært i bitter strid med Metallica, og Megadeth klarte aldri toppe Metallica sine album. Albumet Metallica, også kjent som The Black Album kom i 1991 og solgte mer enn noen andre Metallica-album tidligere hadde gjort. Dave Mustaine ønsket å legge om stilen for å oppnå den samme suksessen som Metallica, det resulterte med Countdown to Extinction. Albumet er ifølge Dave Mustaine selv det beste albumet Megadeth noen gang har gitt ut.


== Sporliste ==
«Skin O' My Teeth» (3:13)
«Symphony of Destruction» (4:02)
«Architecture of Aggression» (3:34)
«Foreclosure of a Dream» (4:17)
«Sweating Bullets» (5:03)
«This Was My Life» (3:42)
«Countdown to Extinction» (4:16)
«High Speed Dirt» (4:12)
«Psychotron» (4:42)
«Captive Honour» (4:14)
«Ashes in Your Mouth» (6:10)
Bonusspor på Remixed & Remastered-utgivelsen fra 2004
«Crown of Worms» (3:17)
«Countdown to Extinction» (demo) (3:55)
«Symphony of Destruction» (demo) (5:29)
«Psychotron» (demo) (5:28)


== Personell ==
Dave Mustaine – Gitar, vokal
David Ellefson – Bass
Marty Friedman – Gitar
Nick Menza – Trommer


== Eksterne lenker ==
(en) Countdown to Extinction på Discogs 
(en) Countdown to Extinction på MusicBrainz 
(en) Countdown to Extinction på Spotify 
(en) Countdown to Extinction på AllMusic
Iñigo Landaluze

Iñigo Landaluze Intxaurraga (født 9. mai 1977 i Getxo i den baskiske provinsen Viscaya) er en spansk syklist som sykler for det baskiske laget Euskaltel-Euskadi. Her ble han proff i 2001, og har siden markert seg som en god klatrer og en god all-rounder. Hans største, og eneste, seier så langt, er sammenlagt-seieren i ProTour-etapperittet Dauphiné Libéré som han sensasjonelt vant i 2005. Etter dette rittet og fram til mai 2006 kjørte han ikke flere ritt ettersom han var under dopingetterforsking fra en prøve tatt i mai 2005. Landaluze ble frifunnet på alle punkter, og har etter hvert begynt å kjøre igjen. Han var med på Euskaltels Tour de France-lag 2006 som hjelperytter for Iban Mayo.
I 2009 ble han utestengt etter å ha testet positivt for CERA.


== Meritter ==


== Referanser ==


== Eksterne lenker ==
Offisielt nettsted 
(en) Iñigo Landaluze – kategori av bilder, video eller lyd på Commons 
(en) Iñigo Landaluze – ProCyclingStats 
(en) Iñigo Landaluze – Cycling Archives 
(en) Iñigo Landaluze – Cycling Quotient
Geir Mo

Geir Andersson Mo (født 2. november 1966 i Lærdal) er en norsk politiker. Han er administrerende direktør i Norges Lastebileier-Forbund og tidligere generalsekretær i Fremskrittspartiet.
Mo er utdannet fra Førde handelsskole (1982–1984), og arbeidet deretter i butikk og som selgerleder i Norsk Iskrem – Diplom-Is. I 1990 ble han gruppesekretær og politisk rådgiver for FrPs stortingsgruppe, før han i 1992 ble fylkessekretær i Telemark Fremskrittsparti og i 1994 partiets generalsekretær. Fra 2005 var Mo også sekretariatsleder for FrPs stortingsgruppe. Fra 2009 til 2012 var han også stabssjef for Siv Jensen. I august 2012 tiltrådte Mo som administrerende direktør i Norges Lastebileier-Forbund.Mo har også hatt en rekke valgte verv både i partiet og som folkevalgt på kommune-, fylkes- og riksnivå. Han har vært nestleder i Telemark FpU 1988–1990, sekretær, nestformann og formann i Notodden Fremskrittsparti 1987–1992, styremedlem i Telemark Fremskrittsparti 1991–1994, varamedlem i Notodden bystyre 1992–1995, medlem i fylkestinget i Telemark 1992–1994, vararepresentant til Stortinget fra Telemark 1993–1997, medlem av Østensjø bydelsutvalg og arbeidsutvalg 2003–2005 og varamedlem til kommunestyret i Eidsvoll 2007–2011. Han har også vært medlem av Oslo ligningsnemnd 2003–2007 og i Skattenemnda i Skatt øst 2007–2011. 1995–2007 var han varamedlem og medlem av Kringkastingsrådet. Han var og medlem av Rådet for Makt- og demokratiutredningen 1997–2001. 2009–2011 var han også styremedlem i Sykehusapotekene HF.
I 2014 ble han valgt til styreleder i Trygg Trafikk og gjenvalgt i 2016 for to nye år. I juni 2017 ble han også valgt som styreleder i Opplysningsrådet for veitrafikken (OFV) og som nestleder i Opplysningsrådet for Vegtrafikken AS (OFV AS). I 2020 ble han president i Kongelig Norsk Automobilklub (KNA).


== Referanser ==


== Eksterne lenker ==
(en) Geir Mo – kategori av bilder, video eller lyd på Commons 
(no) Geir Mo hos Stortinget 
(no) Geir Mo hos Norsk senter for forskningsdata 
Biografi på FrPs nettsider
 Wikiquote: Geir Mo – sitater
Den blinde ku

Den blinde ku er en norsk produsent av ost. Navnet kommer av at firmaet ble opprettet som følge av at grunnleggeren, Inger Rosenfeld, fikk den halvblinde kua «Melissa» i gave i sin femtiårsdag.
Bedriften holder til på småbruket Solheim i Ås. Ostene fra det lille meieriet ble godt mottatt i Frankrike, og da fabrikkutsalget gikk godt ble meieriet utvidet i 2002. I 2003 kjøpte Den blinde ku opp TINEs meierianlegg i Vikedal i Ryfylke, og i 2005 ble også Sand meieri i Ryfylke overtatt. I 2007 ble meieriet på Ås utvidet og all osteproduksjon ble flyttet tilbake til gården. I tillegg finnes utsalgssteder i Mathallen i Oslo og på Strømmen storsenter, samt i enkelte av de store matvarekjedene i Norge. Utsalget på Ski Storsenter ble lagt ned i 2014. 
I januar 2016 ble det foretatt endringer i selskapsstrukturen, idet selskapet leide ut driftsavtaler med eksterne aktører om driften av utsalgene ved Mathallen i Oslo og kafeen i Ås.29. april 2018 brant meieribygningen og stallen ned til grunnen.


== Referanser ==


== Eksterne lenker ==
Offisielt nettsted
Pendelpilar

Pendelpilar er en konstruksjonsmetode for broer, hvor det er satt et ledd på pilarene i topp og bunn slik at de beveger seg med broens svingninger.
Prinsippet ble utviklet av den svenskfødte ingeniøren Axel Jacob Petersson, som var ansatt ved den norske jernbanens brokontor i det 19. århundre. Da Østfoldbanen ble åpnet mottok Petersson St. Olavs Orden for sin nyvinning, som ble brukt på en rekke av jernbaneviaduktene på Østfoldbanen, blant annet den i Hølen som stod ferdig i 1878 og ble åpnet i 1879.
Den fredrikshaldske kongevei

Den fredrikshaldske kongevei var navnet på veien mellom Christiania og Fredrikshald (Halden) fra 1703. 
Veien fulgte den nåværende Ekebergveien fra Oslo gate opp gjennom Ekebergskrenten, forbi Ekeberg gård og videre over Ekebergplatået til Ljabru. Denne traseen er så godt som identisk med veiløpet for «Den Fredrikhalske». Videre går traséen langs Øvre Prinsdals vei fram til kommunegrensa mot Nordre Follo, hvor veien fortsetter som Kongeveien sørover mot Ås kommune. Kommunegrensa til Ås krysses i en gammel steinhvelvsbro over Dalsbekken. Veien fortsetter over høydedaget ved Nøstvet, før den fortsetter som Gamle Kongevei til tettstedet Ås.
Videre følger Europavei 6 til riksgrensen og derfra til København i grove trekk kongetraséen. Brorparten av Den fredrikshaldske kongevei ligger gjemt under, eller er tilintetgjort av moderne veianlegg. Deler er bevart og fredet. 


== Historikk ==
Veiløpet går for en stor del tilbake til oldtid i form av stier og enkle kjerreveier. Opprustningen kom som en følge av behov for å flytte tyngre militært materiell gjennom Akershus og Østfold. Det var kong Christian IV, Christianias grunnlegger, som i sin tid gav forordning om å gjøre veien mellom Oslo og København til kjørevei for hest og vogn. Veien, som først var i kjørbar stand rundt 1700, fikk navn etter kong Fredrik IV. Den svenske krigerkongen Karl XII benyttet veien under Det første Norgesfelttoget i 1716. 
Den fredrikshaldske kongevei var hovedveien sørover fram til den gamle Mosseveien ble anlagt på 1860-tallet.


== Referanser ==
Tomacco

Tomacco er originalt en fiktiv krysningsfrukt av tomat og tobakk skapt i Simpsonsepisoden E-I-E-I-(Annoyed Grunt). Metoden var egentlig bare funnet opp av manusforfatteren av episoden, Ian Maxtone-Graham. Frukten ble laget på ordentlig i 2003, og er en av få oppfunnede ord i Simpsons som har blitt virkelighet.


== Fiktiv Tomacco ==
Se artikkel for episoden, E-I-E-I-(Annoyed Grunt)Homer laget Tomacco ved et uhell da han plantet «bitte litt av alt» og dyrket sin tomat og tobakk med plutonium. Resultatet ble en tørr tomat, en kjerne av tobakk, og har – selv om mange figurer mente den smakte pyton – en høy avhengighetsgrad. Homer får solgt produktet kjapt til Laramie cigarettes, som ser muligheten for å selge deres produkter til barn lovlig. Sigarettselskapet la inn et bud 150 millioner dollar, men Homer bad så om 150 milliarder. Alle dyrene på gården unntatt en er avhengig. Da det er kun en plante igjen, stjeler firmaet planten, men en Tomacco-elskende sau redder den, får firmaets helikopter til å krasje, ødelegger planten, men overlever på et eller annet vis.
Seksårsklubb

En seksårsklubb var et tilbud seks år gamle barn i Norge hadde som et trinn mellom barnehage og skole, eller som en introduksjon før skolestart for de som ikke hadde gått i barnehage. 
Ordningen bortfalt da skolestarten ble flyttet til seks års alder, men navnet brukes fortsatt i noen barnehager, hvor barna som er i sitt siste år før skolestart et par ganger i uken blir tatt ut i en egen gruppe.
Faradays bur

Faradays bur er per definisjon et volum som har en elektrisk ledende avgrensende overflate. Esker av metall er faradayske bur. Siden overflaten er elektrisk ledende kan det ikke oppstå elektriske potensialforskjeller mellom steder på overflaten. Av den grunn kan det ikke eksistere elektriske felter med opprinnelse utenfra inni volumet. Dette er det sentrale punkt. Et gitternett av metall kan også kalles en ledende overflate dersom maskene er små i forhold til størrelsen av buret den skaper.

Et faradaisk bur kan være frittsvevende eller koplet til noe, i sistnevnte tilfelle helst til jord. Dersom buret er frittsvevende kan buret (og innholdet) oppta hvilkensomhelst ladning i forhold til omgivelsene, men det indre volumet blir ikke påvirket; i prinsipp kan innmaten ikke måle burets spenningspotensial i forhold til de ytre omgivelser – eller noe som helst.
Et faradaysk bur er praktisk i høyspenningslaboratorier siden observatøren er sikret mot overslag på grunn av buret.
En personbil er et ufullstendig faradaysk bur, men i tilfelle av et tordenvær på en reise er bilen den beste beskyttelsen en kan ha.
Skjermede kabler som brukes i elektronikken utnytter dette prinsippet; elektriske felter sperres ute fra signallederne. Koaksialkabler arbeider etter et prinsipp som ikke har med burvirkningen å gjøre, men man får den så å si med på kjøpet.
Strengt tatt gjelder et Faradayisk bur kun for elektriske felt, ikke for magnetfelter. Alt etter burmetallets magnetiske egenskaper kan magnetfelter komme inn i buret. Metaller som leder magnetisme, skjermer for magnetfelter.
Buret er oppkalt etter den engelske fysikeren og kjemikeren Michael Faraday. Faraday bygde et slikt bur i 1836 og beviste da den beskyttende virkningen. SI-enheten for elektrisk kapasitet, farad, har også fått navnet sitt etter Michael Faraday.
Khalid Boulahrouz

Khalid Boulahrouz (født 28. desember 1981 i Maassluis i Zuid-Holland) er en tidligere nederlandsk fotballspiller. Han spilte i forsvaret (midtstopper/høyreback) for Nederlands landslag og for VfB Stuttgart. I Tyskland blir han kalt «Khalid der Kannibale» på grunn av evnen til å «spise opp» motstanderne.
Han debuterte for klubben RKC Waalwijk i 2002, og gikk til Hamburger SV på begynnelsen av 2004/05-sesongen. Imponerende spill gjorde at Marco van Basten tok ham ut i landslagstroppen. Han debuterte på landslaget 3. september 2004 i 3-0-seieren mot Liechtenstein. Boulahrouz har per 23. juni 2008 spilt 26 landskamper. Han er 1.83 meter høy og veier 83 kilogram.


== Eksterne lenker ==
(de) Khalid Boulahrouz – Munzinger Sportsarchiv 
(en) Khalid Boulahrouz – FIFA 
(en) Khalid Boulahrouz – UEFA 
(en) Khalid Boulahrouz – Transfermarkt 
(en) Khalid Boulahrouz – national-football-teams.com 
(en) Khalid Boulahrouz – WorldFootball.net 
(en) Khalid Boulahrouz – Soccerbase.com 
(en) Khalid Boulahrouz – FootballDatabase.eu 
(de) Khalid Boulahrouz – fussballdaten.de 
(en) Khalid Boulahrouz – EU-Football.info 
Hamburger SVs offisielle hjemmeside
Bonaventure Kalou

Bonaventure Kalou (født 12. januar 1978 i Oumé) er en ivoriansk tidligere fotballspiller. Han var spiss i den franske klubben Paris Saint-Germain (2005–2007). Kalou spilte sist (2010) for den nederlandske klubben SC Heerenveen samt på Elfenbenskystens landslag. Han fikk tilsammen 51 landskamper for Elfenbenskysten.
Han begynte å spille for den nederlandske annendivisjonsklubben Excelsior Rotterdam, og ble deretter kjøpt av Feyenoord, i samme by, der han spilte i seks sesonger. I sesongene 2003/04 og 2004/05 spilte han for AJ Auxerre, før han i juni 2005 ble solgt til Paris Saint-Germain.
Broren Salomon Kalou er for øvrig også profesjonell fotballspiller.


== Eksterne lenker ==
(en) Bonaventure Kalou – FIFA 
(en) Bonaventure Kalou – UEFA 
(fr) Bonaventure Kalou – LÉquipe 
(en) Bonaventure Kalou – Transfermarkt 
(en) Bonaventure Kalou – national-football-teams.com 
(en) Bonaventure Kalou – WorldFootball.net 
(en) Bonaventure Kalou – FootballDatabase.eu 
(de) Bonaventure Kalou – fussballdaten.de 
(en) Bonaventure Kalou – Soccerway 
(en) Bonaventure Kalou – FBref
Eco-Management and Audit Scheme

Eco-Management and Audit Scheme (EMAS) er et frivillige instrument i EU som anerkjenner organisasjoner som forbedrer sin miljøinnsats. EMAS-registrerte organisasjoner er forpliktet til å drive etter miljøvennlige metoder og til å rapportere sin miljøinnsats gjennom en publisering av en uavhengig verifisert miljørapport.
EMAS ble vedtatt av EU i juli 1993 og trådte i kraft i EU-landene 1. januar 1995.
I Norge er det Brønnøysundregistrene som administrerer ordningen.


== Eksterne lenker ==
Brønnøysundregistrene: Eco-Management and Audit Scheme
Husnes

Husnes er det største tettstedet i Kvinnherad kommune i Vestland med 2 146 innbyggere per 1. januar 2022. I regionen bor det ca 8000 innb. Det er oppvokst rundt Sør-Norge Aluminium, i dag Hydro Husnes, og er også blitt skole- og handelssenter i kommunen. Pr. 10.12.2014 er det blitt oppnevnt som regionsenter.
Husnes er sammen med Rosendal Kvinnherad kommunes tusenårssted. Tusenårsstedet i Husnes er markert med en skulptur på Solplassen.


== Referanser ==